armvectores/hy_wikipedia_2023 huggingface dataset:
Հարոլդ Առլեն

Հարոլդ Առլեն (անգլ.՝ Harold Arlen), իսկական անունը՝ Խաիմ Առլուք (անգլ.՝ Chaim Arlook), փետրվարի 15, 1905(1905-02-15)[…], Բուֆֆալո, Նյու Յորք, ԱՄՆ - ապրիլի 23, 1986(1986-04-23)[…], Նյու Յորք, Նյու Յորք, ԱՄՆ), փոփ երաժշտության ամերիկացի կոմպոզիտոր, ավելի քան 500 երգերի հեղինակ է, որոնցից շատերն արժանացել են համաշխարհային ճանաչման։ «Օզ քաղաքի հրաշագործը» ֆիլմի համար (1939 թվական) ստեղծած «Over the Rainbow» հիթի շնորհիվ Առլենը գրավել է առաջին հորիզոնականը Great American Songbook ցուցակում։  «Over the Rainbow» երգը նաև ճանաչվել է 20-րդ դարի No. 1 երգ Ձայնագրող ընկերությունների ամերիկյան ասոցիացիայի (RIAA) և NEA-ի կողմից։


== Կենսագրություն ==
Ծնվել է հրեա երգչի ընտանիքում, մանկության տարիներին սովորել է նվագել դաշնամուր, պատանեկության տարիներին ստեղծել է իր սեփական անսամբլը։ Հաջողության հասնելով  որպես երգիչ և դաշնակահար՝ Առլենը քսանամյա հասակում մեկնել է Նյու Յորք, որտեղ սկզբնապես վոդևիլներում եղել է նվագակցող։ 1930-ական թվականներին Հարլեմում գրել է երաժշտություն «Cotton Club» գիշերային հայտնի ակումբի համար, ինչպես նաև առաջին անգամ սկսել է առաջարկել իր երաժշտական ​​գործերը Բրոդվեյի մյուզիքլների և հոլիվուդյան ֆիլմերի համար։ 1940-ական թվականներին համագործակցել է բանաստեղծ-երգիչ Ջոննի Մերսերի հետ։ Այդ համագործակցությամբ արդյունքում ստեղծվել են այնպիսի հիթեր, ինչպիսիք են` «Blues in the Night», «That Old Black Magic», «Ac-Cent-Tchu-Ate the Positive» և այլն։ 1970 թվականին կնոջ մահից հետո Առլենը կորցրել է կյանքի նկատմամբ հետաքրքրությունը, սկսել է խուսափել ընկերներից և ազգականներից՝ աստիճանաբար անցնելով ճգնավորական կենսակերպի։ 1971 թվականին ընդգրկվել է Կոմոզիտորների ազգային փառքի սրահում։   
Հարոլդ Առլենը մահացել է 1986 թվականին Նյու Յորքում 81 հասակում։


== Մրցանակներ ==
1940 թվականին արժանացել է «Օսկար» մրցանակին  Լավագույն երգի համար («Over the Rainbow», «Օզ քաղաքի հրաշագործը» ֆիլմից)։


== Ծանոթագրություններ ==


== Արտաքին հղումներ ==
Արլեն Գարոլդ (անգլ.) Internet Broadway Database կայքում
Սամուել Ռոման

Սամուել Ռոման Ռոխաս (իսպ.՝  Samuel Román Rojas, դեկտեմբերի 8, 1907(1907-12-08), Ռանկագուա, Չիլի - ապրիլի 7, 1990(1990-04-07), Սանտյագո, Չիլի), չիլիացի քանդակագործ։


== Կենսագրություն ==
Սամուել Ռոմանը ծնվել է 1907 թվականին Ռանկագուա քաղաքում։ Սովորել է իր հայրենի քաղաքում գտնվող Օ'Հիգիս ինստիտուտում։ 1924-1928 թվականներին շարունակել է ուսումը Սանտյագոյում՝ Չիլիի համալսարանի գեղարվեստի դպրոցում, որտեղ նրա հետ միասին սովորել են Լաուրա Ռոդիգը և Խոսե Պերոտին։ 1937 թվականին Սամուել Ռոման Ռոխասը ստացել է Հումբոլդտի անվան կրթաթոշակ, որը նրան հնարավորություն է տվել ուսանելու Բեռլինի գեղարվեստի ակադեմիայում։ Հայրենիք վերադառնալուց հետո Կիրառական արվեստի դպրոցում աշխատել է որպես ուսուցիչ։ 1939 թվականին եղել է Գեղարվեստի ազգային թանգարանի տեխնիկական տնօրեն։ Իր գործունեության բնույթից ելնելով այցելել է Իտալիա, Բրազիլիա, Արգենտինա և Վենեսուելա։
1943 թվականին հիմնադրել է «Պեդրո Ագիռե Սերդա» դպրոցը։ 1944 թվականին նշանակվել է Ազգային հուշարձանների խորհրդի անդամ։ 1958 թվականին ընտրվել է Չիլիի համալսարանի արվեստի ֆակուլտետի ակադեմիկոս։ 1966-1967 թվականներին ճամփորդել է Եվրոպայում, եղել Գերմանիայում, Բելգիայում, Ֆրանսիայում, Իտալիայում և ԽՍՀՄ-ում։


== Պատկերասրահ ==

		
		
		
		
		


== Գրականություն ==
Samuel Román Rojas en el Diccionario Histórico de Chile de J.Fuentes, L. Cortés y F. Castillo; editorial Zig Zag, Santiago, 1989 ISBN 956-12-0545-8.


== Ծանոթագրություններ ==


== Արտաքին հղումներ ==
Սամուել Ռոման Ռոխաս
Սամուել Ռոման Archived 2017-11-03 at the Wayback Machine.
Կեռն

Կեռն (գերմ.՝ Kern - միջուկ), ապարի գլանաձև սյունակ։ Ստացվում է սյունակային հորատման միջոցով։
Կարևոր երկրաբանական փաստաթուղթ է հատկապես այն դեպքում, երբ նստվածքները կամ օգտակար հանածոները չեն մերկանում Երկրի մակերևույթի վրա։
Կեռնի ճիշտ և մանրազնին ընտրությունն ու պահպանումը խիստ կարևոր են տվյալ շրջանի երկրաբանական կառուցվածքի և օգտակար հանածոյի հանքավայրի ճշգրիտ գնահատման համար։
Օսկինո (գյուղ, Շեգարսկի շրջան)

Անվան այլ կիրառումների համար տե՛ս՝ ՕսկինոՕսկինո (ռուս.՝ Оськино), գյուղ Ռուսաստանի Տոմսկի մարզի Շեգարսկի շրջանի կազմում։
Բնակչությունը 2012 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անապատ (այլ կիրառումներ)

Անապատը կարող է վերաբերել.


== Բերդեր ==
Անապատ, վաղ միջնադարյան բերդ ներկայիս Ադրբեջանական Հանրապետության Շահբուզի շրջանի Անուշավան գյուղում։
Անապատ, բերդ, որի մասին հիշատակում է պատմիչ՝ Ստեփանոս Օրբելյանը 12- րդ դարում։ Գտնվել է Սյունիքի Վայոց ձոր գավառում։ Եղել է Նորավանքի կալվածքը։
Անապատ, եկեղեցի Սյունիքի Խնձորեսկ գյուղում։ Այստեղ է գտնվում Մխիթար Սպարապետի գերեզմանը։


== Քրիստոնեություն ==
Անապատ (մենաստան), բնակավայրից հեռու հաստատված քրիստոնյա ճգնավորների մենաստան
Անապատ (համալիր), անապատական (մենաստանային) համալիր


== Աշխարհագրություն ==
Անապատ - լեռ պատմական Նախիջևանի Նախճավան գավառի (ներկայիս Ադրբեջանական Հանրապետության Նախիջևանի ԻՀ Որդուարի շրջանում) հյուսիսարևմտյան մասում


=== Տարածք ===
Անապատ, աշխարհագրական տարածք, որին հատուկ է բարձր գոլորշիացում և քիչ տեղումներ


=== Բնակավայրեր ===
Անապատ, գյուղ Ադրբեջանական Հանրապետության Որդուարի շրջանում։
Անապատ- Պատմիչ Ստեփանոս Օրբելյանը 12-րդ դարում, Մոթք գավառի գյուղերի ցանկում այս անունով երկու գյուղ է նշում։
Անապատ - գյուղ Արևմտյան Հայաստանում, Բիթլիսի վիլայեթի Բիթլիսի գավառում
Անապատ - գյուղ Արևմտյան Հայաստանում, Բիթլիսի վիլայեթի Խիզանի գավառակում
Անապատ - գյուղ Արևմտյան Հայաստանում, Կիլիկիայի Հալեպի նահանգում
Անապատ - գյուղ Արևմտյան Հայաստանում, Վանի վիլայեթի Մոկսի գավառում
Լուկաշովո (գյուղ, Ռոմնիի շրջան)

Անվան այլ կիրառումների համար տե՛ս՝ ԼուկաշովոԼուկաշովո (ուկրաիներեն՝ Лукашове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Լուկաշովո գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Refrain

«Refrain» (Կրկներգ), շվեյցարացի երգչուհի Լիզ Ասսիայի երգն է։ Լիզ Ասսիան այդ երգով ներկայացրել է Շվեյցարիան Եվրատեսիլ 1956 երգի մրցույթում։ Երգի հեղինակներն են Գեո Վումարդը և Էմիլ Գարդազը։ Լիզ Ասսիան այդ երգը ներկայացնելով մրցույթում հաղթանակ է բերել իր երկրին և դարձել մրցույթում առաջին հաղթողը։
116 (թիվ)

116 (հարյուր տասնվեց), բնական թիվ, որը գտնվում է 115-ի և 117-ի միջև։


== Մաթեմատիկայում ==
116-ի թվանշանների գումարը հավասար է 8-ի
116-ի թվանշանների արտադրյալը հավասար է 6-ի
116-ը զույգ եռանիշ թիվ է
116-ի քառակուսին հավասար է 13 456-ի


== Գիտության մեջ ==
Լիվերմորիումի ատոմային համարը


== Այլ ոլորտներում ==
116 թ., Մ.թ.ա. 116 թ.
Տարվա 116-րդ օրը ապրիլի 26-ն է (նահանջ տարիներին՝ ապրիլի 25-ը)
ASCII-ում «t» նշանի համարը
ԱՄՆ բաց առաջնության տղամարդկանց զուգախաղ 2016

ԱՄՆ բաց առաջնության տղամարդկանց զուգախաղ 2016, Մեծ Սաղավարտի տղամարդկանց զուգախաղի մրցաշարերի շարքի տարվա վերջին մրցաշար։ Անցկացվել է 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։
Պիեռ Հուգո Էրբերը և Նիկոլա Մայուն եղել են մրցաշարի գործող չեմպիոն և փորձել են պաշտպանել տիտղոսը, սակայն կիսաեզրափակիչում պարտություն են կրել Ջիմի Մարրեյ-Բրունո Սուարես զույգից։ Վերջիններս հասան մինչև եզրափակիչ և այնտեղ առավելության հասնելով Պաբլո Կարենո Բուստա-Գիլիերմո Գարսիա Լոպես զույգի նկատմամբ, դարձան մրցաշարի հաղթողները։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Աղբյուրներ ==
ԱՄՆ բաց առաջնության տղամարդկանց զուգախաղի ցանց
ԱՄՆ բաց առաջնության պաշտոնական կայք
ԱՄՆ բաց առաջնության հաղթողներ և եզրափակիչի մասնակիցներ Archived 2016-09-21 at the Wayback Machine.
Ուևար դել Ալխարաֆե

Ուևար դել Ալխարա (իսպ.՝ Huévar del Aljarafe), քաղաք և համայնք Իսպանիայում, մտնում է Սևիլյաի պրովինցիայի մեջ։ Գտնվում է Անդալուսիա ինքնավար համայքնում։ Մունիցիպալիտետը գտնվում է Էլ-Ալխարաֆե համայնքում։ Տարածքը զբաղեցնում է 58 կմ2։ Բնակչությունը 2658 մարդ է (ըստ 2010 թվականի մարդահամարի)։ Հեռավորությունը վարչական կենտրոնից կազմում է 26 կմ։


== Ժողովրդագրություն ==


== Ծանոթագրություններ ==
Huévar del Aljarafe Archived 2007-09-30 at the Wayback Machine.
Información de Huévar del Aljarafe Archived 2005-11-20 at the Wayback Machine.
Դասակարգային խտրականություն

Դասակարգային խտրականություն, կլասսիզմ (անգլ.՝ classism), սոցիալական դասի խտրականություն կամ նախապաշարմունք այս կամ այն դասի ներկայացուցիչների նկատմամբ։ Տերմինը օգտագործվում է ինչպես կենցաղային, այնպես էլ` համակարգված խտրականության վերաբերյալ։
Մարդու իրավունքների և հիմնարար ազատությունների պաշտպանության մասին Եվրոպական կոնվենցիայի 14-րդ հոդվածն արգելում է դասակարգային խտրականությունը այլ տեսակների (գենդերային, ռասայական, կրոնական և այլն) հետ միասին։


== Մակարդակներ և տեսակներ ==
Ամերիկացի տնտեսագետ Չակ Բարոնն առանձնացնում է դասակարգային խտրականության մի քանի մակարդակ.

Մակրո մակարդակ` մի դասի համակարգված շահագործում և ճնշում մյուս դասի կողմից։
Միջին մակարդակ` նախապաշարմունք, կողմնակալ վերաբերմունք` ըստ հասարակական կարծիքի խտրական դասերի անդամների նկատմամբ (օրինակ` այն ընկալումը, որ ցածր եկամուտ ունեցող մարդիկ ըստ սահմանման հիմար են կամ ծույլ)։ Այս մակարդակում ԶԼՄ-ները կարևոր դեր են խաղում։
Միկրո մակարդակ` ամենօրյա խտրականություն, այլ անձանց շահերի ոտնահարում անձ-անձի մակարդակով։Բարոնը տարբերակում է բանվորների նկատմամբ խտրականությունը և աղքատների նկատմամբ խտրականությունը` որպես կլասսիզմի տարբեր դրսևորումներ։


== Կապ խտրականության այլ ձևերի հետ ==
Գերմանացի սոցիոլոգ Բեթինա Ռոսը գրում է, որ «այսօր անվիճելի է համարվում այն ​​փաստը, որ ռասիզմը, սեքսիզմը և կլասսիզմը աշխատում են միմյանց աջակցելու համար և շատ ընդհանուր բաներ ունեն, չնայած դրանք ամբողջովին չեն համընկնում միմյանց»։
Խտրականության տարբեր համակարգերի միջև փոխկապակցվածության վերլուծությամբ զբաղվում է ինտերսեկցիոնալության տեսությունը։


== Տես նաև ==
Խտրականություն
Գերակայության գաղափարախոսություն
Դասակարգային կառուցվածք
Մարքսիզմ
Ինտերսեկցիոնալություն
Դասակարգային պայքար


== Ծանոթագրություններ ==
Արափլո

Արափլո (վրաց.՝ არაფლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 340 մետր բարձրության վրա։ Շրջկենտրոն Մառնեուլից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 854 մարդ։


== Ծանոթագրություններ ==
(8168) Ռոջերբուրկ

(8168) Ռոջերբուրկ (անգլ.՝ Rogerbourke), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 18-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,394874 ա. մ., առավելագույնը մոտենում է 1,7014 ա. մ. հեռավորության վրա և հեռանում 3,0884 ա. մ.։ Արեգակի շուրջ մեկ ամբողջական պտույտ է կատարում 1353,7 երկրային օրվա ընթացքում, իր ուղեծրով շարժվելով միջինում 0,265938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8168) Ռոջերբուրկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմացական գործընթացներ

Իմացական կամ ճանաչողության գործընթացները հոգեկանի դինամիկ գոյացություններ են, որոնք բնութագրվում են մեծ շարժունակությամբ, ինտենսիվությամբ և անկայունությամբ։
Հոգեկան գործընթացները հանդես են գալիս որպես մարդու վարքի առաջնային կարգավորիչներ։ Սրանք
ունեն որոշակի սկիզբ, ընթացք և ավարտ։ Հոգեկան գործընթացների հիման վրա ձևավորվում են
հոգեկան որոշակի վիճակներ, տեղի է ունենում գիտելիքների, կարողությունների և հմտությունների
ձևավորում։
Հոգեկան գործընթացները տարաբաժանվում են 3 խմբի.

ճանաչողական/ կամ իմացական/
հուզական
կամային(որոշ հեղինակներ միացնում են վերջին երկուսը որպես՝ հուզակամային)։
Ճանաչողական կամ իմացական ոլորտը ներառում է զգայություն, ըմբռնում, մտապատկեր, հիշողություն, 
ուշադրություն, երևակայություն, մտածողություն, խոսք։ Սրանց շնորհիվ մարդ տեղեկություն է ստանում իր
և շրջապատող աշխարհի մասին։ Սակայն զուտ տեղեկատվությունը մարդու համար անէական է, եթե այն
հույզակամային ոլորտով «գունավորված» չէ։ Այս պատճառով այստեղ դասվում են նաև հոգեկան հուզական
գծերը. աֆեկտ, հույզեր, զգացմունքներ, տրամադրություն, հուզական սթրես։ 
Հուզակամային ոլորտը ներառում է ուրախություն, զայրույթ, գրգռվածություն և այլն։


== Տես նաև ==
Զգայություն
Ըմբռնում
Ընկալում
Հիշողություն
Ուշադրություն
Երևակայություն
Մտածողություն
Խոսք
Մադլեն Ռեես

Մադլեն Ռեես (անգլ.՝ Madeleine Rees, Բրիտանական կայսրության շքանշանակիր, բրիտանացի իրավաբան, Խաղաղության և ազատության կանանց միջազգային լիգայի գլխավոր քարտուղար։ Դեմ էր Բոսնիայում խաղաղարար ուժերի և Միավորված ազգերի կազմակերպության այլ աշխատակիցների կողմից մարդու իրավունքների խախտումներին։


== Կարիերա ==
Ռեեսը փաստաբան է դարձել 1990 թվականին։ Նա աշխատել է բրիտանական խոշոր իրավաբանական ընկերությունում` 1994 թվականին դառնալով գործընկեր։ Այնտեղ նա մասնագիտացել է խտրականության մասին օրենսդրության ոլորտում, հատկապես զբաղվածության ոլորտում, ինչպես նաև պետական և վարչական իրավունքի ոլորտում։ Ռեեսը աշխատել է ռասայական հավասարության և հավասար հնարավորությունների հանձնաժողովների հանձնարարությամբ, որտեղ նա, ներքին օրենսդրությանը համապատասխան, օգնել է պաշտպանել առանձին անձանց իրավունքները։ Ռեեսի հարուցած խտրականության վերաբերյալ գործերը քննվել են ինչպես Մարդու իրավունքների եվրոպական դատարանում, այնպես էլ Լյուքսեմբուրգի Եվրոպական դատարանում։
1998 թվականին Ռեեսը սկսեց աշխատել Բոսնիա և Հերցեգովինայում որպես  բաժանմունքի ղեկավար, ինչպես նաև Մարդու իրավունքների գերագույն հանձնակատարի վարչության գենդերային հարցերով փորձագետ։ Նա օգնել է բացահայտել Բոսնիայում սեռական առևտրի հետ կապված մարդու իրավունքների խախտումները` աջակցելով Քեթրին Բոլկովակին և դատարանում ցուցմունք տալով նրա պաշտպանության օգտին։ Բոլկովակն ստացել է Միավորված ազգերի կազմակերպության Միջազգային ոստիկանական ուժերի դիտորդի աշխատանքը, որի նպատակն էր վերացնել Բոսնիայում սեռական բռնությունն ու հարկադիր մարմնավաճառությունը։ Նրան հաջողվել է բացահայտել Միավորված ազգերի կազմակերպության առաքելության անդամների` սեռական առևտրին մասնակցության փաստերը։ Սակայն իր հաշվետվության հրապարակումից հետո Բոլկովակն անարդարացիորեն հեռացվել է աշխատանքից և դատական հայց է ներկայացրել 2001 թվականի հուլիսին։ Մեկ տարի անց տրիբունալը միաձայն որոշում կայացրեց հօգուտ նրա։


== Ապօրինի ազատում ==
2009 թվականին Ռեեսը պաշտոնանկ է արվել, իսկ հետո`2010 թվականի մարտին, հեռացվել։ ՄԱԿ-ի վարչական վեճերի տրիբունալը նրան ոչ իրավաչափ է ճանաչել։ Բայց Գերագույն հանձնակատարի վարչությունը հերքել է այդ մեղադրանքները` հայտարարելով, որ Ռեեսը նոր պաշտոնի է տեղափոխվել ավագ ղեկավարների բողոքների պատճառով, սակայն այդպես էլ չի համաձայնել նոր պաշտոն զբաղեցնել, որը նրան առաջարկել են։ Այնուամենայնիվ տրիբունալի դատավորը որոշել է, որ Ռեեսի վերանշանակումը նոր պաշտոնում անօրինական է։
Նույն թվականին Էկրան Է բարձրացել Բոսնիայում Բոլկովակի պատմության մոտիվներով նկարահանված «Լրտեսը» (անգլ.՝ The Whistleblower) գեղարվեստական ֆիլմը։ Ռեեսի դերը ֆիլմում կատարել է Վանեսա Ռեդգրեյվը։


== Մրցանակներ ==
Ռեեսը Բրիտանական կայսրության շքանշան է ստացել 2014 թվականին Մարդու իրավունքների, մասնավորապես կանանց իրավունքների ոլորտում ունեցած վաստակի և միջազգային խաղաղության ու անվտանգության պահպանման համար։


== Պատկերասրահ ==

		
		
		
		


== Ծանոթագրություններ ==
Նետեշին

Նետեշին (ուկրաիներեն՝ Нетішин), քաղաք Ուկրաինայի Խմելնիցկիի մարզի Նետեշինի քաղաքային խորհուրդում, մարզային նշանակության քաղաք։
2010 թվականի տվյալներով Նետեշին քաղաքում բնակվում էր 36 005 մարդ։ Բնակավայրը զբաղեցնում է 70 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-05-29 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Երեք զուգահեռ գետեր

«Երեք զուգահեռ գետերը» ազգային այգի է Չինաստանում, Սինա-Տիբեթյան սարերում, Յուննան նահանգի հյուսիս-արևմուտքում։ Այգու 8 հատվածները, 1,7 միլիոն հեկտար ընդհանուր տարածությամբ, մտնում են ՅՈՒՆԵՍԿՕ-ի Համաշխարհային ժառանգության ցանկի մեջ։


== Արտաքին հղումներ ==
http://www.worldheritagesite.org/sites/parallelriversyunnan.html Archived 2009-01-03 at the Wayback Machine.
http://www.eoearth.org/article/Three_Parallel_Rivers_of_Yunnan_Protected_Areas,_China
http://www.unep-wcmc.org/sites/wh/pdf/THREE%20RIVERS%20YUNNAN.pdf Archived 2009-01-14 at Archive-It
Արշակ Կարապետյան

Արշակ Կարապետյան (փետրվարի 6, 1967(1967-02-06), Երևան, Հայկական ԽՍՀ, ԽՍՀՄ), ռազմական գործիչ, գեներալ մայոր, Հայաստանի պաշտպանության նախկին նախարար։


== Կենսագրություն ==
Արշակ Կարապետյանը ծնվել է 1967 թվականի փետրվարի 6֊ին՝ Երևանում։ 1984-1989 թվականներին սովորել է ՌԴ ք. Կալինինգրադի Ռազմածովային բարձրագույն ուսումնարանում։ 1994-1997 թվականներին սովորել է ՌԴ ԶՈՒ Ֆրունզեի անվան ռազմական ակադեմիայում՝ ավարտելով ոսկե մեդալով։ 2006 թվականին անգլերեն ռազմական դասընթաց է անցել Մեծ Բրիտանիայի Յորկի համալսարանում՝ 2008 թվականին՝ ՌԴ ԶՈՒ ռազմական ակադեմիայում։
2011 թվականին Արշակ Կարապետյանը ԱՄՆ Հարվարդի Կեննեդիի համալսարանում մասնակցել է դասընթացների։
1993֊2018 թվականին ծառայել է Հայաստանի զինված ուժերում։ Եղել է զինված ուժերի գլխավոր շտաբի հետախուզության վարչության պետ։ 2018֊2021 թվականներին եղել է Հայաստանի վարչապետի խորհրդական։ 2021 թվականի ապրիլի 13-ից մինչև հուլիսի 20֊ը եղել է Հայաստանի զինված ուժերի գլխավոր շտաբի պետի առաջին տեղակալ։ 2021 թվականի հուլիսի 20֊ին Հայաստանի վարչապետի պաշտոնակատար Նիկոլ Փաշինյանի որոշմամբ նշանակվել է Հայաստանի պաշտպանության նախարարի առաջին տեղակալ, իսկ նույն թվականի օգոստոսի 2-ին նշանակվել է պաշտպանության նախարար։ Պաշտոնանկ է արվել 2021 թվականի նոյեմբերի 15-ին։


== Ծանոթագրություններ ==


== Արտաքին հղումներ ==
Արշակ Կարապետյան. «Մենք հրաժարվել ենք հին սպառազինություն ձեռք բերելուց»
Կենոտրոն

Կենոտրոն, էլեկտրավակուումային դիոդ, նախատեսված է գլխավորապես արդյունաբերական հաճախականության փոփոխական հոսանքի համուղղման համար։ Կիրառվում է ռադիոընդունիչ, ուժեղացուցիչ և չափիչ ապարատների, ռենտգենյան սարքավորումների և այլ համուղղիչներում։ Ցածրավոլտ Կենոտրոնները (անոդի թույլատրելի հակադարձ լարումը՝ մինչև 2 կվ, ուղիղ հոսանքի թույլատրելի ուժը՝ մինչև մի քանի ա) ունեն օքսիդային ուղիղ կանալային կամ տաքացվող կաթոդներ, սևացված կամ փայլատված կողավոր անոդհեր հաճախ երկու)։ Բարձրավոլտ կենոտրոննները (լարումը՝ մինչև 100 կվ, հոսանքի ուժը՝ 500 մա) ունեն օքսիդային կամ կարբիդացված կաթոդ, ինչպես նաև սևացված կողավոր անոդ (մեկ)։ Կիսահաղորդչային տեխնիկայի զարգացմամբ ցածրավոլտ կենոտրոննները փոխարինվում են կիսահաղորդչային դիոդներով։
Կորբարա (Իտալիա)

Կորբարա (իտալերեն՝ Corbara), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2534 մարդ, բնակչության խտությունը կազմում է 370,3 մարդ/կմ²։ Զբաղեցնում է 6,66 կմ² մակերես։ Փոստային ինդեքս՝ 84010, հեռախոսային կոդ՝ 081։


== Արտաքին հղումներ ==
http://www.comunecorbara.it/ Archived 2006-02-01 at the Wayback Machine.


== Ծանոթագրություններ ==
Վակուլկի (գյուղ, Նեդրիգայլովի շրջան)

Վակուլկի (ուկրաիներեն՝ Вакулки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Վակուլկի գյուղում բնակվում էր 119 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակամա խաբեբաներ (ֆիլմ)

«Ակամա խաբեբաներ» (անգլ.՝ The Con Is On), ԱՄՆ-Միցյալ Թագավորություն համատեղ արտադրության կատակերգություն, որի ռեժիսորը Ջեյմս Օքլին է։ Ֆիլմը նկարահանվել է 2018 թվականին։ Գլխավոր դերերում հանդես են գալիս Էլիս Իվը, Ումա Թուրմանը և Թիմ Ռոթը։


== Սյուժե ==
Բրիտանացի ամուսնական զույգը մեծ պարտք է վերցնում վտանգավոր հանցագործից և փախուստի դիմում՝ մեկնելով Լոս Անջելես։ Ամուսինները հաստատակամորեն որոշել են կարգավորել իրենց գործերը։ Սակայն դա անելու են, գողանալով վեհաշուք թանկարժեք իրեր, որպեսզի վաճառքից ստացված գումարով փակեն պարտքերը և նոր ու անհոգ կյանք սկսեն։ Ընդհանուր առմամբ, նրանց մշակած պլանը շատ կասկածելի է թվում։


== Դերերում ==
Ումա Թուրման - Հարիեթ Ֆոքս
Թիմ Ռոթ - Փիթեր Ֆոքս
Մեգի Քյու - Իրինա
Էլիս Իվ - Ջեկի
Սոֆիա Վերգարա - Վիվիեն
Փարքեր Փոուզի - Ջինա
Սթիվեն Ֆրայ - Սիդնեյ
Քրիսպին Գլովեր - Գաբրիել Անդերսոն
Մայքլ Սիրոու - Հանս
Կարլ Սթիլ - լրագրող
Մելիսա Սյու Անդերսոն - հյուր № 2


== Արտադրություն ==
Նկարահանումները սկսվել են 2015 թվականի հուլիսին, Նյու Յորքում։


== Ծանոթագրություններ ==


== Արտաքին հղումներ ==
«Ակամա խաբեբաներ (ֆիլմ)»(անգլ.) ֆիլմը Internet Movie Database կայքում
Գլինկայի փողոց (Կրասնի Սուլին)

Անվան այլ կիրառումների համար տե՛ս՝ Գլինկայի փողոց (այլ կիրառումներ)Գլինկայի փողոց (ռուս.՝ Улица Глинки), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Գոռնյացկի միկրոշրջանում։ Անվանվել է ռուս նշանավոր կոմպոզիտոր Միխայիլ Իվանովիչ Գլինկայի (1804-1857) պատվին։ Սկիզբ է առնում Բրատսկայա փողոցից և ավարտվում Օզյորնայա փողոցի հետ հատումով։ Երկարությունը 820 մետր է։


== Նկարագրություն ==
Կրասնի Սուլին քաղաքի Գլինկայի փողոցը սկսվում է Բրատսկայա փողոցից, հատում Պարկովայա, Պավլովի, Չկալովի և Շոլոխովի փողոցները, Ալմազնի նրբանցքը և ավարտվում Օզյորնայա փողոցի հետ հատումով։ Զուգահեռ է Սերաֆիմովիչի և Տոլստոյի փողոցներին։ Երկարությունը 820 մետր է։ Փողոցում կա համարակալված 38 շինություն։
Գլինկայի փողոցի փոստային դասիչն է՝ 346356։
Փողոցն անվանվել է ռուս նշանավոր կոմպոզիտոր Միխայիլ Իվանովիչ Գլինկայի (1804-1857) պատվին։ Գլինկան առաջինն է, ում ստեղծագործությունները ճանաչում են ստացել Եվրոպայում, նա հաճախ բնորոշվում է որպես ռուսական դասական երաժշտության հայր։ Նրա հիմնական ստեղծագործություններն են՝ «Կյանքը հանուն ցարի» («Жизнь за царя», 1836) և «Ռուսլան և Լյուդմիլա» («Руслан и Людмила», 1837, 1842) օպերաները, «Կամարինսկայա», «Իսպանական նախերգանք» № 1 և 2, «Վալս-ֆանտազիա» սիմֆոնիկ ստեղծագործությունները։


== Ծանոթագրություններ ==


== Աղբյուրներ ==
Улица Глинки в Красном Сулине
Подробная карта Улица Глинки, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, Улица Глинки Archived 2019-04-01 at the Wayback Machine.
Պոկանաևկա

Պոկանաևկա (ռուս.՝ Поканаевка), քաղաքատիպ ավան Ռուսաստանի Կրասնոյարսկի երկրամասի Նիժնեինգաշսկի շրջանի կազմում։
Բնակչությունը 2010 թվականին գրանցված տվյալներով կազմում էր 556 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Dangerous - The Short Films

Dangerous - The Short Films-ը իրենից ներկայացնում է տեսահոլովակների և ելույթների հավաքածու, տեսահոլովակները Dangerous ալբոմից են։ Ի սկզբանե այս հավաքածում թողարկվել էր 1993 թվականին VHS ֆորմատով Buena Vista Home Video-ի կողմից, իսկ 2001 թվականին DVD տարբերակով։ Այն նաև թողարկվել է 2008 թվականին Dangerous/Dangerous - The Short Films հավաքածուի կազմում, որը իրենից ներկայացնում է Dangerous ալբոմը և Dangerous - The Short Film-ը միասին մեկ տուփում։


== Ցանկ ==
"Program Start"
"Brace Yourself"
"Reaction To Black or White"
"Black or White"
"Black or White: Behind The Scenes"
"Grammy Legend Award 1993"
"Heal the World" (Super Bowl XXVII halftime version)
"Remember the Time: Behind The Scenes"
"Remember the Time"
"Will You Be There"
"In the Closet: Behind The Scenes"
"In the Closet"
"Ryan White"
"Gone Too Soon"
"NAACP Image Awards"
"Jam: Behind The Scenes"
"Jam"
"Introduction To Heal the World"
"Heal the World"
"Give In to Me"
"I'll Be There" (Pepsi Commercial)
"Who Is It"
"Dangerous: Behind The Scenes"
"Dangerous"
Credits ("Why You Wanna Trip on Me")


== Հավաստագրում ==


== Աղբյուրներ ==
Սանտա Կլարա (քաղաք)

Սանտա Կլարա (իսպ.՝ Santa Clara), քաղաք Կուբայի կենտրոնում, Վիլա Կլարա գավառի վարչական կենտրոն։ Մշակութային և տուրիստական ​​կենտրոն, լավ զարգացած է արդյունաբերությունը։ Կուբայի երկաթուղու կայարան։
Քաղաքի պաշտոնական ծառը թամարինդն է, այն պատկերված է քաղաքի զինանշանին։


== Պատմություն ==
Հիմնադրվել է 1689 թվականի հուլիսի 15-ին 175 բնակիչների կողմից։
1958 թվականի դեկտեմբերի 28-31-ը Չե Գևարան ղեկավարել է Սանտա Կլարայի ճակատամարտը։
1962 թվականից այստեղ լույս է տեսնում գավառական «Vanguardia» թերթը։
1997 թվականին Բոլիվիայից Կուբա է տեղափոխվել Չե Գևարայի աճյունը և հանդիսավորությամբ թաղվել քաղաքի արևմուտքում գտնվող դամբարանում։
Քաղաքում ծնվել է գրող և մշակույթի հայտնի գործիչ Թոմաս Գոնսալես Պերեսը։


== Կլիմա ==


== Պատկերասրահ ==

		
		
		
		


== Ծանոթագրություն ==


== Արտաքին հղումներ ==
Էռնեստո Չե Գևարա։ ««Հեղափոխական պատերազմի դրվագներ // Կայք
Վինա

Անվան այլ կիրառումների համար տե՛ս՝ Վինա (այլ կիրառումներ)Վինա, գյուղ Արևելյան Հայաստանում, Ղարաղաղ գավառի Մնճվան գավառակում։ 20-րդ դարի սկզբին ուներ 134 (24 տուն) հայ բնակիչ։ Զբաղվում Էին հացահատիկի մշակությամբ, այգեգործությամբ, անասնապահությամբ, արհեստներով։ Գյուղում կար եկեղեցի։ Բնակիչները 1918 թվականի թուրքական ներխուժման ժամանակ հեռացել են Իրանի խորքերը, հետագայում ներգաղթել Խորհրդային Հայաստան։
Էլիկում Օրբելյան

Էլիկում Օրբելյան (ծննդյան թվական անհայտ - 1184, Գանձակ), Իշխան Վրաց թագավորությունում, Նախիջևանի Երնջակ բերդի, Ճահուկ ավանի և Քալասրահի իշխան, Ելտկուզյանների ենթակայությամբ։ Լիպարիտ Օրբելիի որդին, Սմբատ Օրբելիի թոռը, Լիպարիտ Օրբելիի թոռան թոռը, Օրբելիների իշխանական տոհմից, Օրբելյանների իշխանական տոհմի հիմնադիրը։


== Կենսագրություն ==
Իր հայրենի երկրից և Ափխազիայի թագավորից հեռանալով՝ Էլիկում Օրբելյանը գնում է Ատրպատականի աթաբեկ Շամսադդին Ելտկուզի մոտ։ Աթաբեկ Ելտկուզը մեծ սիրով ընդունում է նրան և պարգևում Համիան քաղաքը։
Էլիկում Օրբելյանը համարվում է Օրբելյանների նշանավոր իշխանական տոհմի հիմնադիրը Հայաստանում։
1184 թվականին Էլիկումը գնում է Գանձակ, Շամսադդին Ելտկուզի կրտսեր որդուն՝ Մուհամմեդ Ջահան Փահլավանին օգնության, ուր և մահանում է Գանձակի ճակատամարտում։


== Ընտանիքը ==
Էլիկում Օրբելյանի կինն էր իշխան Աբաս Ճահկեցու դուստրը՝ Խաթունը.
Զավակներն էին՝

Լիպարիտ Օրբելյան - Իշխանաց իշխան, Տարսայիճ Օրբելյանի հայրը
Զենա Օրբելյան
Իվանե ՕրբելյանԷլիկումի որդին՝ Լիպարիտը Զաքարյան Իվանե Ա աթաբեկից ստանում է ընդարձակ հողեր Վայոց ձորում և այլ վայրերում։


== Արտաքին հղումներ ==
«Օրբելյանների իշխանական տունը XIV-XV դդ.», Գեղամ Կիրակոսյան(չաշխատող հղում)


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 2, Ցուցակ 1, Էջ 100
«Պատմութիւն նահանգին Սիսական արարեալ Ստեփաննոսի Օրբէլեան արքեպիսկոպոսի Սիւնեաց», Կարապետ Շահնազարյան, 1859, Փարիզ, Հատոր Բ, Գլուխ Կդ (էջ 91)
«Սիւնիքի պատմութիւն», Ստեփաննոս Օրբելյան, Գլուխ Կդ
«Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, էջ 187
Կաննա (այլ կիրառումներ)

Կաննա, կարող է վերաբերել՝

Կաննա - պատկանում կաննաների (բաղիսենայիների՝ Cannaceae) ընտանիքին
Կաննա - կոմունա Իտալիայում, Կալաբրիա մարզում՝ Կոզենցա գավառում
Ֆիրդուսու փողոց (Երևան)

Ֆիրդուսու փողոց, փողոց Երևանի Կենտրոն վարչական շրջանում։ Անվանվել է ի պատիվ պարսիկ նշանավոր բանաստեղծ Ֆիրդուսու։


== Տվյալներ ==
Սկսվում է Տիգրան Մեծի պողոտայում և ավարտվում Չայկովսկու փողոցում։ Փողոցը երթևեկելի չէ, քանի որ նրա ամբողջ երկայնքով գործում է ապրանքային շուկա։ Հատվող փողոցներ չունի։


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Պավլովա (տորթ)

Պավլովա, տորթ-բեզե թարմ մրգերով, որն առանձնապես հայտնի է Նոր Զելանդիայում և Ավստրալիայում։ Պատրաստվում է բեզեյով, խփված կաթի սերուցքով, վերևի շերտը պատրաստված է ելակով կամ արևադարձային մրգերով։ Պավլովան կարելի է թխել, երբ այն արդեն ունի տորթի տեսք, կամ բաժիններով, զարդարելով ամեն կտոր առանձին-առանձին։
Անունը առաջացել է բալետի պարուհի Աննա Մատվեևնա Պավլովայից։ Այն ժամանակներում պարուհու անունով էին կոչվում մի շարք բաներ՝ շոկոլադե կոնֆետներ, հագուստներ, օծանելիքներ։
Ճիշտ ժամանակին և ճիշտ վայրում աղանդերի գյուտը չի հաստատվել և ենթակա է Նոր Զելանդիայի և ավստրալիացիների երկարատև վեճին։


== Պատմություն ==
Համաձայն աղանդերի բաղադրատոմսի հետախուզումների այն գտնվում է Նոր Զելանդիայում։ Ռեստորանի շեֆ-խոհարարը Վելինգտոնի որևիցե հյուրանոցում ստեղծեց այդ աղանդերը 1926 թվականին, որ հյուրասիրի բալետի պարուհուն իր պարից հետո։
Սակայն Ավստրալիայում համոզված են որ աղանդերի բաղադրատոմսը առաջին անգամ ստեղծել է խոհարար Բերտ Սաշենը 1935 թվականին, երբ նա աշխատում էր «Էպլանադե» հյուրանոցում։ Տորթը պատրաստում էին ծննդյան համար, և ներկայացնում էին որպես նոր աղանդեր, շեֆ-խոհարարը բարձրաձայնեց «Այնպես նուրբ է ինչպես Պավլովան»։ Համաձայն այդ տարբերակի աղանդերը ստացավ այդպիսի անվանում։
Մարդաբան, պրոֆեսոր Հելեն Լիչը Օտագո համալսարանից, Նոր Զելանդիա, ստեղծել է խոհարարական գրքերի գրադարան, որում գոյություն ունի 667 բաղադրատոմս։ Իր գրքում «Պավլովայի աղանդերի պատմությունը՝ նոր զելանդական հրուշակային պատմության կտոր» նա պատմում է իր հանրահայտ աղանդերի պատմության մասին։ Համաձայն Հելեն Լիչի, Ավստրալիայի աղանդեր «Պավլովա»-ի առաջին բաղադրատոմսը ստեղծվել է 1935 թվականին, իսկ Նոր Զելանդիայում՝ 1929 թվականին NZ Dairy Exporter Annual ամսագրում։


== Պատրաստում ==

Աղանդեր «Պավլովա»-ն պատրաստվում է հարած հաստ փրփուրի մեջ (երբեմն աղով) ձվի սպիտակուցին ավելացնում ենք շաքարավազ, սպիտակ գինու քացախ, եգիպտացորենի օսլա եւ վանիլային շաքար։ Ստացվում է խառնուրդ, թխվում է այնպես, ինչպես բեզեն։ Օսլայի շնորհիվ տորթը ստանում է ճռճռան կեղև, իսկ ներսում փափուկ է մնում, դրանով էլ այն տարբերվում է բեզեյից։ Վերևից տորթը ծածկված է սերուցքով և թարմ մրգերով՝ ելակով, ազնվամորիով, կիվիյով, բանանով կամ դեղձով։ Սովորական իսկական համը տորթին տալիս է փափկություն։
Ցանկալի է, որ տորթը զարդարվի մինչ մատուցվելը։ Նույնպես ցանկալի չէ, որ զարդարված տորթը մնա մինրև հաջորդ օրը, նրա համեմունքները հնանում են։ Չզարդարված տորթը մեկ գիշեր կարելի է թողնել ջեռոցում, որում այն թխվել է, որ զարդարվի տորթը։


== Ամենամեծ «Պավլովա» տորթը աշխարհում ==
1999 թվականի փետրվարին Նոր Զելանդիայի ազգային թանգարանում՝ Տե-Պապա-Տնգարևում նշում էր իր ստեղծած տորթի «Պավլովա»-ի ծննդյան առաջին օրը։ Տորթի երկարությունը 45 մ էր։ Տորթը կտրեց Նոր Զելանդիայի նախարար Ջեննի Շիպլին։
Սակայն մարտի 2005 թվականին Արևելյան համալսարանի աշակերտները պատրաստեցին «Պավկոնգ» տորթը։ Տորթի երկարությունը 64 մ էր։ Պատրաստման համար օգտագործվել է 5000 սպիտակուց, 150 կմ շաքարավազ և 150 լ սերուցք։


== Արտաքին հղումներ ==
«Պավլովա» աղանդերի բաղադրատոմսը


== Ծանոթագրություններ ==
Բուրգունդիա

Բորգունդիա (ֆր.՝ Bourgogne), պատմական տարածք և շրջան Ֆրանսիայի արևելյան հատվածում։ Հյուսիսում սահմանակցում է Իլ դը Ֆրանս և Շամպան-Արդեն, արևմուտքում՝ Կենտրոնական, արևելքում՝ Ֆրանշ-Կոնտե, հարավում՝ Օվերն և Ռոն Ալպերեր շրջանների հետ։ Շրջանի մակերեսը 31 582 կմ² է։ Բնակչությունը՝ 1 642 687 մարդ (2013)։ Վարչական կենտրոնը Դիժոն քաղաքն է։


== Անվանում ==
Անվանումը ստացել է բուրգունդներ գերմանական ցեղից, որը թափանցել էր հարավ, բնակություն հաստատել ժամանակակից Ֆրանսիայի սահմաններում և 5-րդ դարում հիմնել թագավորություն։


== Վարչական բաժանում ==
Բուրգունդիայի տարածքում են տեղակայված Կոտ դ'Օր, Սոն է Լուար, Նյևր և Յոն դեպարտամենտները։


== Ծանոթագրություններ ==


== Գրականություն ==
Burgundy, What a Story! by Bernard Lecomte and Jean-Louis Thouart (Ed. de Bourogne, 2004) ISBN 978-2-902650-02-6
Davies, Norman (2011), «Ch.3 : Burgundia: Five, Six or Seven Kingdoms (c. 411-1795)», Vanished Kingdoms: The History of Half-Forgotten Europe, London: Allan Lane, pp. 85-150, ISBN 978-0-141-04886-4 


== Արտաքին հղումներ ==
Burgundy : history in the open air - Official French website Archived 2013-05-21 at the Wayback Machine. (անգլ.)
Burgundy statistics on INSEE website (ֆր.)
Bounce It

«Bounce It», ամերիկացի ռեփեր Ջուսի Ջեյի երգն է, համագործակցությամբ ամերիկացի ռեփերներ Wale-ի և Թրեյ Սոնգզի հետ։ Երգը թողարկվել է 2013 թվականի հունիսի 25-ին որպես Ջուսի Ջեյի «Stay Trippy» կոչվող թվով երրորդ սոլո ստուդիական ալբոմի երրորդ սինգլ։ Երգը «Բիլբորդ Հոթ 100» հիթ շքերթում զբաղեցրել է 74-րդ հորիզոնականը։


== Տեսահոլովակ ==
Երգի տեսահոլովակը նկարահանվել է 2013 թվականի հուլիսի 2-ին։ Տեսահոլովակի պրեմիերան կայանում է հուլիսի 8-ին BET հեռուստաընկերության «106 & Park» ծրագրի ընթացքում։


== Երգացանկ ==
Digital download

«Bounce It» - 4։22


== Հիթ շքերթներ ==


=== Տարեվերջյան հիթ շքերթներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակ Յութուբում
Օրիակ (Օդի գավառ)

Օրիակ (ֆր.՝ Auriac), համայնք Ֆրանսիայի Օկսիտանիա մարզի Օդ գավառում:
Բնակչությունը 2010 թվականի դրությամբ կազմում է 32 մարդ, բնակչության խտությունը` 1.53 մարդ/կմ²: Բնակավայրը զբաղեցնում է 20.93 կմ² տարածք:


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 34 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 23 աշխատունակ (15-64 տարեկան)  բնակիչ, որոնցից ակտիվ էին 16-ը, իսկ ոչ ակտիվները` 7: Ակտիվության ցուցանիշը կազմում է 69,6 %: 16 աշխատունակ մարդկանցից աշխատել է 14 անձ (8 տղամարդ և 6 կին): Գործազուրկ են եղել 2 անձ (1 տղամարդ և 1 կին): 7 անաշխատունակներից 0-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տերնի (գյուղ, Կրասնոլիմանի շրջան)

Անվան այլ կիրառումների համար տե՛ս՝ ՏերնիՏերնի (ուկրաիներեն՝ Терни), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Տերնի գյուղում բնակվում էր 764 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժովտնևոե (գյուղ, Լուբնիի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Ժովտնևոե գյուղում բնակվում էր 262 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անջեյ

Անջեյ (լեհ.՝ Andrzej)՝ հունական ծագում ունեցող Անդրեաս անվան լեհական տարբերակն է։


== Անուն կրողներ ==
Անջեյ Ժուլավսկի (*1940 թ. Լվով) Andrzej Żuławski, լեհ կինոռեժիսոր
Անջեյ Կոստյուշկո (Տադեուշ Կոստյուշկո, 1746-1817 թթ.) Andrzej Tadeusz Kościuszko, Андрэй Тадэвуш Касцюшка, ռազմական և քաղաքական գործիչ
Անջեյ Շարմախ (*1950 թ. Գդանսկ) Andrzej Szarmach, լեհ ֆուտբոլիստ
Անջեյ Վայդա (*1926 թ.) Andrzej Wajda, լեհ կինո- և թատրոնի ռեժիսոր
Մոնրո շրջան (Ալաբամա)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո (անգլ.՝ Monroe County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.657 կմ² է, բնակչությունը՝ 23.068 մարդ (2010 թ. տվյալներով)։ Շրջկենտրոնն է Մոնրուվիլ բնակավայրը։ Կազմավորվել է 1815 թ.։


== Ծանոթագրություններ ==
Պերեպելիցևկա

Պերեպելիցևկա (ուկրաիներեն՝ Перепелицівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Պերեպելիցևկա գյուղում բնակվում էր 50 մարդ։ Բնակավայրը զբաղեցնում է 6,27 կմ² տարածք։ Բնակչության խտությունը կազմում էր 7970 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուդա (պանիր)

Գուդա (с վրաց.՝ გუდის ყველი Գուդիս կվելի՝ պարկից պանիր)՝ վրացական պանիր, որը հայտնի է Տուշետիա պատմական շրջանում (Կախեթի վարչական շրջանի հյուսիսում, Ախմետայի շրջանում)։


== Արտադրություն ==
Գուդա պանիրը պատրաստվում է Տուշետիի լեռնային գյուղերում։ Արտադրման տեխնոլոգիան նման է իմերիթական պանրի արտադրությանը, սակայն օգտագործվում է ոչխարի կաթ։ Արտադրության գործընթացում հիմնական առանձնահատկությունն այն է, որ պանրի հասունացումը տեղի է ունենում կաշվե տիկում, որտեղից էլ առաջանում է անվանումը. պարկից պանիր (Գուդան վրացերենից՝ պարկ)։ Տիկը պատրաստում են երիտասարդ ոչխարի կաշվից՝ նախապես սափրելով ամբողջ բուրդը։ Արտադրությունից առաջ կաթը քամվում է խոտաբույսերով (խուլ եղինջ, փետրախոտ) լցված քամիչով, որից հետո նրան ավելացնում են շրդանային մակարդ կաթը մակարդելու համար և մեկ ժամով այծենակաճով ծածկում են տիկը՝ ջերմությունը պահպանելու համար։ Այնուհետև, մակարդած կաթը խառնում են և ծածկում  ևս կես ժամով։ Դրանից հետո թքփում են շիճուկը, իսկ կտրտած կաթնաշոռը տեղափոխում են քաթանե տոպրակի մեջ, պանրային զանգվածից քամում են շիճուկը՝ ձևավորելով պանրի ապագա գլուխը։ Այնուհետև, քաթանե պարկերի մեջ գտնվող պանրի գլուխները դնում են տախտակի վրա և ծածկում ևս երկու ժամ։ Պարկի մանրաթելերի միջից ավելորդ հեղուկը հոսում է, ինչի արդյունքում պանրի զանգվածը դառնում է ավելի չոր։ Երկու ժամ հետո գլուխները հանում են պարկերից, հավասարաչափ աղ ցանում և տեղափոխում պատրաստի տիկերի մեջ։ Ավելորդ օդը հանվում է տիկից, ապա այն երկու օրով կապվում և ծածկվում է թաղիքով։ Աղը հավասարաչափ տարածելու համար, առաջին մի քանի օրվա ընթացքում, օրը երեք անգամ տիկը շրջում են։ Արտադրության վերջին փուլում պանիրը հասունանում է մինչև 60 օր։


== Հետաքրքիր փաստեր ==
Գուդա պանիրը ոչխարի բրդի հետ անմիջական շփման արդյունքում ձեռք է բերում յուրահատուկ հոտ։
Տուշետիայի գյուղերի բնակիչները կարծում են, որ իսկական գուդան կարող է ստացվել միայն ոչխարի կաթից, որոնք արածում են ալպյան մարգագետիններում։  Այս գործոնը սահմանափակում է մեծ քանակությամբ գուդա պանրի արտադրության հնարավորությունը, ինչի հաշվին էլ դրա գինը բավականին բարձր է։


== Ծանոթագրություններ ==
Մարսեյետ

Մարսեյետ (ֆր.՝ Marseillette), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 694 մարդ, բնակչության խտությունը` 62.13 մարդ/կմ²։ Բնակավայրը զբաղեցնում է 11.17 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 16 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 410 աշխատունակ (15-64 տարեկան)  բնակիչ, որոնցից ակտիվ էին 291-ը, իսկ ոչ ակտիվները` 119։ Ակտիվության ցուցանիշը կազմում է 71,0 %։ 291 աշխատունակ մարդկանցից աշխատել է 246 անձ (130 տղամարդ և 116 կին)։ Գործազուրկ են եղել 45 անձ (23 տղամարդ և 22 կին)։ 119 անաշխատունակներից 21-ը եղել են աշակերտներ կամ ուսանողներ, 64-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4684) Բենջոյա

(4684) Բենջոյա (անգլ.՝ Bendjoya), աստերոիդ աստերոիդների հիմնական գոտում։ Հայտնաբերվել է 1978 թվականի ապրիլի 10-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,397468 ա. մ., առավելագույնը մոտենում է 2,1336 ա. մ. հեռավորության վրա և հեռանում 2,6614 ա. մ.։ Արեգակի շուրջ մեկ ամբողջական պտույտ է կատարում 1355,9 երկրային օրվա ընթացքում, իր ուղեծրով շարժվելով միջինում 0,265506 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4684) Բենջոյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Love Songs

Love Songs (հայերեն՝ Սիրո երգեր), սիրո մասին երգերի կրկնակի հավաքական ալբոմ, որը ձայնագրվել է The Beatles–ի կողմից 1962 թվականից մինչև 1970 թվականը։ Հավաքածուն թողարկվել է Capitol Records լեյբլի կողմից ԱՄՆ-ում 1977 թվականի հոկտեմբերի 21-ին (կատալոգային համարը՝ SKBL-11711) և Parlophone Records լեյբլի կողմից Մեծ Բրիտանիայում 1977 թվականի նոյեմբերի 19-ին (կատալոգային համարը՝ PCSP 721)։ Ալբոմը թողարկվել է նաև Նոր Զելանդիայում (կատալոգային նույն համարով և նույն տպագիր մատրիցայով), EMI-ին պատկանող երկու տարբեր լեյբլներում։ Սկավառակը բարձրացել է մինչև 24-րդ տեղը Billboard 200 ալբոմների չարթում և այնտեղ գտնվել է 31 շաբաթ՝ սկսած 1977 թվականի նոյեմբերի 12-ից։ Ամերիկյան ձայնագրման արդյունաբերության ասոցիացիան (RIAA) հավաստագրել է ալբոմը երեք միլիոն օրինակով վաճառքի համար, չնայած որ հավաստագիրը չեղարկվել էր 1980-ականների վերջին (certified the album with sales of three million units in 2000 even though the compilation was deleted in the late 1980s)։ 1982 թվականին ժողովածուն հրատարակվել է բուլղարական «Բալկանտոն» լեյբլի կողմից Բուլղարիայում և ԽՍՀՄ–ի հանրապետություններում։


== Ալբոմի մասին ==
Բացի ձայնապնակից, հրատարակության մեջ մտնում է 11 x 11 դյույմ չափսի գրքույկ՝ դրանում տպագրված երգերի տեքստերով, որոնք գեղագրական ձեռագրով ոճավորված են մագաղաթին նմանակող թղթի վրա։ Առաջին մի քանի տպաքանակներում շապիկը նմանակել է արհեստական մաշկը, իսկ The Beatles-ի պատկերները (Ռիչարդ Ավեդոնի 1967 թվականի լուսանկարի վերարտադրումը, որը հրապարակվել է Look Magazine ամսագրում) նմանակել են ոսկե փայլաթիթեղներ։ Սկավառակները որոշ տպաքանակներում պատրաստված են եղել դեղին վինիլից։


== Կոմպոզիցիաների ցանկ ==
Բոլոր երգերը գրված են Ջոն Լենոնի և Փոլ ՄաքՔարթնիի կողմից, բացառությամբ՝


=== Սկավառակ 1 ===


=== Սկավառակ 2 ===


== Չհրապարակված սինգլ ==
Capitol Records-ը սկզբում ցանկանում էր սինգլ թողարկել հավաքածուի գովազդային արշավի շրջանակներում։ «Ա» կողմում պետք է լիներ «Girl» երգը, իսկ «Բ» կողմում՝ «You're Going to Lose That Girl» երգը։ Սինգլը պետք է դուրս գար Capitol 4506 կատալոգի համարի ներքո։ Սինգլի ծրարը նկարազարդումներով նույնպես տպագրվել է, սակայն սինգլի թողարկումը չեղյալ է հայտարարվել 1977 թվականի հոկտեմբերի սկզբին։


== Ծանոթագրություններ ==


== Հղումներ ==
Spizer, Bruce The Beatles Swan Song. — New Orleans: 498 Productions, L.L.C., 2007. — ISBN 0-9662649-7-5
Penman, Ross The Beatles in New Zealand...a discography. — 2009. — ISBN 978-0-47-315155-3
Love Songs at Graham Calkin’s Beatles Pages
Կամոլ Նասրուլլո

Կամոլ Նասրուլլո (տաջ.՝ Камол Насрулло, դեկտեմբերի 25, 1950(1950-12-25), Rudaki, Tajikistan, Panjakent District), տաջիկ բանաստեղծ։ Տաջիկստանի գրողների միության անդամ։


== Կենսագրություն ==
Կամոլ Նասրուլլոն ծնվել է 1950 թվականի դեկտեմբերի 25-ին։ 1971 թվականին ավարտել է Դուշանբեի պետական մանկավարժական համալսարանի բանասիրական ֆակուլտետը։ Եղել է Տաջիկռադիոյի խմբագիր, աշխատել տարբեր հանդեսներում և ամսագրերում, եղել Տաջիկստանի գրողների միության գեղարվեստական գրականության պրոպագանդայի բյուրոյի տնօրեն։ 1986 թվականից «Չաշմա» և «Աղբյուր» ամսագրերի հիմնադիրն ու գլխավոր խմբագիրն է։ 2003 թվականին ընտրվել է Տաջիկստանի Գրողների միության նախագահի տեղակալ։


== Ստեղծագործություններ ==
Կամոլ Նասրուլլոյի առաջին ժողովածուն՝ «Նովգոնի» («Նորույթ»), լույս է տեսել 1978 թվականին։ Նրա ստեղծագործություններից թարգմանվել են տարբեր լեզուներով։ Կամոլ Նասրուլլոն թարգմանություններ է կատարել արտասահմանյան հեղինակներից։


== Պարգևներ ==
Աբուաբդուլլո Ռուդաքիի անվան պետական մրցանակ
Տաջիկստանի ժողովրդական բանաստեղծ


== Ծանոթագրություններ ==


== Արտաքին հղումներ ==
Ҳамаи мо масъулем, ҳар яки мо масъул аст!
Камол Насрулло, Шоири халқии Тоҷикистон: “Ваҳдат кафили таҳким ва пойдории Истиқлолият аст”
Номҳои тоҷикӣ- зевари маънавиёти башар
Մալո-Օռլովսկի (Մարտինովսկի շրջան)

Մալո-Օռլովսկի (ռուս.՝ Малоорловский), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մալո-Օռլովսկի գյուղական համայնքի վարչական կենտրոննէ։
Հինո (քաղաք)

Հինո Հինո (ճապ.՝ 日野市 Հինո-си), քաղաք Ճապոնիայում։ Գտնվում է Տոկիոյի պրեկտուրայում։


== Բնակչություն ==
Բնակչությունը կազմում է 182 720 մարդ (2014 թվականի օգոստոսի 1), խտություն - 6637,12 մարդ/կմ²։


== Սիմվոլիզմ ==
Քաղաքի ծառը համարվում է կանաչ դուբ ծառը, ծաղիկը՝ Խրիզանտեմա։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Հովիկ Մելիքսեթյան

Հովիկ Ուխտանեսի Մելիքսեթյան (հունվարի 15, 1931(1931-01-15), Շնող, Ալավերդու շրջան, Հայկական ԽՍՀ, ԱԽՖՍՀ, ԽՍՀՄ - հունվարի 30, 1997(1997-01-30), Երևան, Հայաստան), հայ պատմաբան։ Պատմական գիտությունների դոկտոր (1986), պրոֆեսոր (1989):


== Կենսագրություն ==
Հովիկ Մելիքսեթյանը ծնվել է 1931 թվականի հունվարի 15-ին, Հայաստանի Շնող գյուղում (այժմ՝ Հայաստանի Լոռու մարզում)։ 1954 թվականին ավարտել է Երևանի պետական համալսարանի պատմության ֆակուլտետը։ 1958-1963 թվականներին՝ ՀԽՍՀ ԳԱ պատմության ինստիտուտի գիտաշխատող, 1965 թվականից դասավանդել է Երևանի պետական համալսարանում, որտեղ 1988 թվականից եղել է ԽՍՀՄ, 1993 թվականից՝ նոր և նորագույն պատմության ամբիոնների վարիչը։ 1986 թվականին ստացել է պատմական գիտությունների դոկտորի գիտական աստիճան (1989 թվականից՝ պրոֆեսոր)։ Հրատարակվել են Մելիքսեթյանի «Արևմտահայերի բռնագաղթը և սփյուռքահայերի հայրենադարձությունը Սովետական Հայաստան (1915-1940)», (1975), «Փառքի շքանշանի հայ ասպետները» (1982), «Հայրենիք-սփյուռք առնչությունները և հայրենադարձությունը (1920-1980)», (1985) աշխատությունները։ Աշխատությունները վերաբերում են հայրենիք-սփյուռք առնչություններին, հայրենադարձությանը, հայ ժողովրդի մասնակցությանը Հայրենական պատերազմին (1941-1945)։
Մահացել է 1997 թվականի հունվարի 30-ին, Երևանում։


== Երկեր ==
Բանվոր դասակարգը և հեղափոխական շարժումները Հայաստանում։ (1917 թ. փետր.-հոկտ.), Մելիք-Բախշյան, Մհեր Ստեփանի, Մելիքսեթյան, Հովիկ Ուխտանեսի, Հայկական ՍՍՀ «Գիտելիք» ընկերություն, Երևան, Ա. հ., 1988:
Հայրենիք-սփյուռք առնչությունները և հայրենադարձությունը (1920-1980 թթ.), Երևան, ԵՊՀ հրատարակչություն, 1985։
Փառքի շքանշանի հայ ասպետները։ [Հայ ասպետների կյանքն ու մարտական ուղին], Մելիքսեթյան, Հովիկ Ուխտանեսի, Սահակյան, Մ, Կարապետյան, Ա. Գ., Երևան, Հայաստան, 1982։
Արևմտահայերի բռնագաղթը և սփյուռքահայերի հայրենադարձությունը Սովետական Հայաստան։ 1915-1940 թթ, Երևանի պետական համալսարան, Երևան, Երևանի համալսարանի հրատարակչություն, 1975։
Բանվոր դասակարգի միջազգային հեղափոխական շարժումը արդի էտապում։ Դասախոսություն Մելիքսեթյան, Հովիկ Ուխտանեսի., Երևան, Միտք, 1964։


== Ծանոթագրություններ ==
Գրինբրայեր շրջան (Արևմտյան Վիրջինիա)

Գրինբրայեր շրջան (անգլ.՝ Greenbrier County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 2, 644 կմ² է, բնակչությունը՝ 35, 480 մարդ (2010 թ. տվյալներով)։ Շրջկենտրոնն է Լյուիսբուրգ բնակավայրը։ Կազմավորվել է 1778 թ.։


== Ծանոթագրություններ ==
Դոլինովկա (գետ)

Անվան այլ կիրառումների համար տե՛ս՝ Դոլինովկա (այլ կիրառումներ)Դոլինովկա (ռուս.՝ Долиновка), գետ Կամչատկա թերակղզի՝ Ռուսաստանում։ Գետի երկարությունը 6 կմ է։ Թափվում է Կամչատկա գետի ձախ ափին՝ 476 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013833


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4448) Ֆիլդևիս

(4448) Ֆիլդևիս (անգլ.՝ Phildavis), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,546458 ա. մ., առավելագույնը մոտենում է 2,3324 ա. մ. հեռավորության վրա և հեռանում 2,7605 ա. մ.։ Արեգակի շուրջ մեկ ամբողջական պտույտ է կատարում 1484,24 երկրային օրվա ընթացքում, իր ուղեծրով շարժվելով միջինում 0,242549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4448) Ֆիլդևիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թյուրքական լեզվախումբ

Ոչ միատարր, ընդհանուր ծագում ունեցող լեզվաճյուղ ալթայան լեզվաընտանիքում։
Բաժանվում է մի շարք խմբերի։ Թյուրքական լեզվաճյուղի կենդանի լեզուներով խոսողների ընդհանուր թվաքանակն է 250 միլիոն մարդ։

Թյուրքական լեզվախմբին պատկանող մեռյալ լեզուներից են՝

Խազարերենը
Հին ույղուրերենը
Հոներենը
Ղփչաղերենը
Չագատայերենը
Պեչենեգերենը
Պոլովեցերենը
Վոլգայի բուլղարերենը
Օղուզերենը
Օսմանական թուրքերենը


== Դասակարգում ==
Թյուրքական լեզվախմբի դասակարգումը տարակարծիքների առարկա է լեզվաբանությունում։ Ամենաընդունված և ավանդական դասակարգումն է թյուրքական և մոնղոլական լեզվախմբերի միավորումը մեկ ընդհանուր լեզվաընտանիքի մեջ (ալթայան լեզվաընտանիք)։


== Արտաքին հղումներ ==
Թյուրքական լեզուներին նվիրված գրականության ցուցակ Archived 2006-09-25 at the Wayback Machine. (ռուս.)
Թյուրքական լեզուների դասակարգումը Eurasica.ru կայքում Archived 2012-11-02 at the Wayback Machine. (ռուս.)
Գոմնատեխեբ

Գոմնատեխեբ (վրաց.՝ გომნატეხები), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սամտրեդիայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 326 մարդ։


== Ծանոթագրություններ ==